**Конспект за провеждане на изпит по**

международно публично право

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Задължителна |
| Водещ преподавател | Проф. д-р Ирена ИлиеваДоц. д-р Гергана Гозанска |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 189 |

**II. Тематично съдържание на учебния курс**

1. Понятие за Международно публично право (МПП). Разграничаване от други отрасли на правото. Функции на МПП. Характерни особености на МПП. Основни принципи.
2. Развитие на МПП и на доктрината за МПП.
3. Източници на МПП. Понятие и видове. Проблеми на кодификацията на МПП.
4. Субекти на ЗПП - понятие и видове. Проблемът за правосубектността на нациите и народите, борещи се за национална независимост. Правосубектност на международните организации.
5. Възникване и изчезване на държавата като субект на МПП. Проблемите на признаването на държавите в съвременното МПП. Форми на признаване и правни последици от тях. Признаване и членуване в международни организации.
6. Правоприемството според МПП. Понятие и основания. Видове правоприемство.
7. Международноправна отговорност на държавата. Основание, форми и видове на международноправната отговорност на държавата. Методи и средства за реализиране на международната отговорност на държавата в съвременното МПП.
8. Международна наказателна отговорност на индивида. Методи и средства за реализиране на международната отговорност на индивида в съвременното МПП. Международни наказателни съдилища. Международна отговорност на международните организации.
9. Основни международноправни актове за правата на човека и тяхната защита. Международноправни форми на борбата срещу геноцида и расовата дискриминация. Регионални системи за защитата на правата на човека.
10. Правата на жените като права на човека. Международноправна защита на лицата, принадлежащи към малцинства.
11. Същност и развитие на международното хуманитарно право. Хагски правила. Женевски конвенции от 1949 г.
12. Гражданство. Значението му в МПП. Придобиване, загубване и лишаване от гражданство. Режим на гражданството според българското право.
13. Правно положение на населението в МПП. Международна защита на лица без гражданство и бежанци.
14. Правно положение на чужденците и бежанците според българското право. Право на убежище, екстрадиция и експулсиране.
15. Международноправно значение на държавната територия. Съставни части. Териториално върховенство. Способи за придобиване и загубване на държавна територия. Държавни граници и техния правен режим.
16. Неутрализирани и безядрени зони. Международноправен режим на Арктика и Антарктика.
17. Правен режим на националните и погранични води и водни пътища. Международни реки-режим на корабоплаването и други видове използване на международните реки. Основни принципи на международното речно право. Белградска конвенция от 1948 г. за режима на корабоплаването по р. Дунав - обща характеристика.
18. Понятие за морско право. Вътрешни води и териториално море. Прилежаща зона.
19. Открито море. Свободи на откритото море. Забранени от МПП дейности в открито море.
20. Международноправен режим на проливите и каналите, използвани за международно корабоплаване. Режим на Черноморските проливи и по-важните проливи и канали.
21. Континентален шелф - правен режим и способи за определяне на неговите външни граници. Международноправен статут на морското дъно отвъд пределите на националната юрисдикция на държавите. Изключителна икономическа зона-понятие, правен режим.
22. Международноправен режим на въздушното пространство. Териториален суверенитет и въздушно пространство. Международни договори относно използването на въздушното пространство.
23. Международно космическо право. Правен режим на космическото пространство, Луната и другите небесни тела. По-важни международни договори.
24. Определение и същност на международните договори. Видове. Наименование. Правоспособност за сключване. Структура на международния договор.
25. Сключване на двустранни и многостранни международни договори. Правомощия за сключване съгласно Виенската конвенция за правото на договорите и българското право.
26. Съгласуване на волите по време на сключване на международния договор. Формална процедура по сключване на международния договор-техника на преговаряне, подписване.
27. Влизане на международния договор в сила. Способи за обвързване с международен договор. Подписване. Ратификация и конфирмация-същност и правно значение. Ратификацията според МПП и българското право. Присъединяване към международни договори.
28. Резерви към международните договори-същност, правна сила, видове. Тълкувателни декларации. Депозитар. Регистрация и публикуване на международните договори.
29. Действие на международните договори във времето, пространството и по отношение на страните по договора и трети страни, неучастващи в него. Тълкуване-видове и правна сила. Поправки и изменения.
30. Недействителност на международните договори-същност и основания. Прекратяване действието на международните договори - основания. Спиране на действието на международните договори.
31. Държавни органи за външни отношения-видове и класификация. Дипломатическо представителство-задачи, функции и състав.
32. Привилегии и имунитети на дипломатическите представители, представителства и техния персонал. Специални мисии-задачи, функции, привилегии и имунитети. Привилегии и имунитети на международните длъжностни лица.
33. Консулство. Понятие и развитие на консулския институт. Установяване и осъществяване на консулски отношения. Консулски патент и екзекватура. Правно положение на консулството, видове, задачи, привилегии и имунитети. Виенска конвенция за консулските отношения от 1963 г. - основни положения.
34. Обща характеристика на международните организации-възникване и историческо развитие. Понятие и видове. Основни функции и организационна структура на международните организации. Международни конгреси и конференции.
35. Организация на обединените нации. История, основни цели, основни принципи. Членство. Структура на ООН. Разпоредби относно изменение и ревизия на Устава.
36. Главни органи на ООН - функции и правомощия. ОС на ООН. Правна сила на актовете на Общото събрание. Функции и компетентност на Съвета за сигурност. Основни процедурни правила на Съвета за сигурност.
37. Икономическият и социален съвет на ООН - състав, структура, функции. Съвет за попечителство. Секретариат. Спомагателни органи. Кратка оценка на дейността на ООН и участието на Република България в нея.
38. Система на колективна сигурност и санкциите съгласно Устава на ООН. Регионални споразумения за сигурност - НАТО, Арабска лига, Африкански съюз, Организацията на американските държави.
39. Обща характеристика на специализираните организации от системата на ООН. Произход, функции, структура и правна природа. Взаимоотношенията им с ООН и другите международни организации. Особености на правния статут на Международната агенция за атомна енергия.
40. Мирни средства за уреждане на международните спорове - характеристика и видове. Мирни средства за уреждане на споровете съгласно Устава на ООН.
41. Обща характеристика на съдебните средства за разрешаване на международните спорове - арбитраж и постоянно международно правосъдие. Правна същност на международния арбитраж, видове компетентност, производство и правна сила на арбитражните решения.
42. Постоянно международно правосъдие. Статут на Международния съд при ООН-състав, компетентност и основни съдопроизводствени начала. Основания за подсъдност. Правна сила и изпълнения на решенията на Международния съд. Съвещателни мнения.

**III. Материали за самостоятелна подготовка**

Борисов, Орлин, Атанас Борисов. Международно публично право, Нова звезда, С. 2020 г.

Борисов, Орлин, Илиева, Ирена, Драгиев, Александър, Универсални международни органи, Университетско издателство “Св. Кл. Охридски”, С. 2009 г.

Борисов, Орлин, Илиева, Ирена, Драгиев, Александър, Регионални международни органи, Университетско издателство „Св. Кл. Охридски”, С. 2012 г.

Борисов, Орлин. Съвременни проблеми на теорията и практиката на международния договор, АргоПублишинг, С. 2004 г.

Борисов, Орлин. Международноправна защита на правата на човека, Нова звезда, С. 2007 г.

Борисов, Орлин. Дипломатическо и консулско право,  Нова звезда, С. 2011.
Видин, Благой, Международно публично право. Сиела, С. 2020 г.

Владимиров, Иван. Международно публично право, С. 2005 г.

Владимиров, Иван. Дипломатическо и консулско право. Ромина, С. 2012 г.

Гозанска, Гергана. България и юриспруденцията на Постоянния съд за международно правосъдие и Международния съд на ООН, Университетско издателство „П. Хилендарски“, Пловдив, 2019 г.

Добрев, Николай. Международно въздушно и космическо право, Авангард прима, С. 2009 г.

Драгиев, Александър. Международно правораздаване, Нова звезда, С. 2020 г.

Драгиев, Александър, Ат. Додов, и др. Съвременното международно правораздаване. Международен арбитраж и международни съдебни институции, том І, Институт по международно право, Институт по европейско право, С. 2011 г.

Драгиев, Александър. Теория на обичайното международно право, Сиела, С. 2025 г.

Илиева, Ирена, Малцинствата на Балканите. Международноправна защита, С. 1994 г.

Каменова, Цветана. Международно хуманитарно право, БАН- Институт за държавата и правото, С.2011 г.

Каменова, Цветана, Ем. Друмева, Ир. Илиева. Европейско и национално антидискриминационно правно регулиране. Учебно помагало. Второ преработено издание, С. 2004 г.

Ковачева, Диана. Индивидът в международното право. Правосубектност на физическите лица в контекста на международното право за защита на правата на човека и международното хуманитарно право, Сиела, С. 2018 г.

Ковачева, Диана. Международният наказателен съд: учредяване и допълваща юрисдикция, Университетско издателство „Св. Климент Охридски“, С. 2018 г.

Машев, Димитър. Дипломатическо право, Софи Р, С. 1992 г.

Машев, Димитър. Консулско право, Юриспрес, С. 2001 г.

Мулешкова, Ир. Международно морско публично право, ИК-УНСС, С. 2016 г.

Crawford, Emily et al. Public International Law, Cambridge University Press, 2023.

Evans, Malcolm. International Law, Oxford University Press, 2024.

Klabbers, Jan. International Law, Cambridge University Press, 2021.

Rose, Cecily et al. An Introduction to Public International Law, Cambridge University Press, 2022.

Schermers, Henry and Niels Blocker. International Institutional Law, Brill/Nijhoff, Leiden/Boston, 2025.

Допълнителни учебни ресурси по дисциплината са на разположение на студентите, чрез осигурен електронен достъп.

Гр. Пловдив, 2025 г.

**IV. Изпитване и оценяване**

**1. Текущо оценяване**

Текущото оценяване за студентите се изразява в провеждането на два колоквиума. Единият се провежда под формата на писмен тест, обхващащ темите от общата част, в рамките на лекционния курс. Вторият колоквиум се изразява в решаване на казус от въпросите от специалната част, в рамките на семинарните занятия. Тежестта на текущото оценяване е 30 % от крайната оценка, като 15 % са от теста и 15 % са от казуса.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

**3. Форма и процедура на изпита**

Изпитът по дисциплината е под формата на писмен тест, обхващащ темите от конспекта.

**4. Критерии за оценяване**

За успешно полагане на изпита по дисциплината се изисква като минимум не по-малко от 50% плюс 1 верни отговора на теста. Оценяването се извършва пропорционално на верните отговори.

Крайната оценка по дисциплината се формира, както следва: 70% от изпита по дисциплината и 30 % от текущото оценяване. Оценките от текущото оценяване не се вземат предвид при слаба оценка от изпита по дисциплината.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.